stanford-oval/wikipedia huggingface dataset:
คิงออฟเดอะริง (1993)
ผลการปล้ำ

| # | ผลการปล้ำ | แมทช์การปล้ำ | เวลา |
| --- | --- | --- | --- |

| 0 !ดาร์คแมทช์ | พาพา แชนโก้ ชนะ โอเว่น ฮาร์ท | แมทช์ปล้ำเดี่ยว เพื่อชิงแชมป์โลก USWA | 0 !ไม่ปรากฏ |
| 1 | เบรต ฮาร์ต ชนะ เรเซอร์ รามอน | แมทช์ปล้ำคิงออฟเดอะริง รอบที่ 2 | 10:25 |
| 2 | มิสเตอร์เพอร์เฟค ชนะ มิสเตอร์ฮักเฮส (พร้อมด้วย ฮาร์ฟวี่ วิปเปิ้ลแมน) | แมทช์ปล้ำคิงออฟเดอะริง รอบที่ 2 รอบสุดท้าย | 06:02 |
| 3 | แบม แบม บิเกอโลว์ ชนะ จิม ดักแกน | แมทช์ปล้ำคิงออฟเดอะริง รอบที่ 2 รอบสุดท้าย | 04:59 |
| 4 | ทาแทนกา เสมอกับ เล็ก ลูเกอร์ โดยการฟาล์ว | แมทช์ปล้ำคิงออฟเดอะริง รอบที่ 2 รอบสุดท้าย | 15:00 |
| 5 | เบรต ฮาร์ต ชนะ มิสเตอร์เพอร์เฟค | แมทช์ปล้ำคิงออฟเดอะริง รอบที่ 3 | 18:56 |
| 6 | โยโกะซูน่า (พร้อมด้วย มิสเตอร์ฟูจิ) ชนะ ฮัลค์ โฮแกน (c) (พร้อมด้วย Jimmy Hart) | แมทช์ปล้ำเดี่ยว เพื่อชิงแชมป์โลก WWF | 13:09 |
| 7 | The Smoking Gunns (Billy และ Bart) และ The Steiner Brothers (Rick และ Scott) ชนะ The Headshrinkers (Samu และ Fatu) (พร้อม Afa) และ Money Inc. (Ted DiBiase และ Irwin R. Schyster) | แมทช์ปล้ำแทกทีม 8 คน | 06:49 |
| 8 | ชอว์น ไมเคิลส์ (c) (พร้อมด้วย ดีเซล) ชนะ ครัช | แมทช์ปล้ำเดี่ยว เพื่อชิงแชมป์อินเตอร์คอนติเนนทัล | 11:14 |
| 9 | เบรต ฮาร์ต ชนะ แบม แบม บิเกอโลว์ | แมทช์ปล้ำคิงออฟเดอะริง รอบสุดท้าย | 18:11 |
ดูเพิ่ม

คิงออฟเดอะริง
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Results at Hoffco, Inc. เก็บถาวร 2018-12-16 ที่ เวย์แบ็กแมชชีน
Results at Online World of Wrestling
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
คิงออฟเดอะริง:  1993  1994  1995  1996  1997  1998  1999  2000  2001  2002 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022) 
Shawn Michaels was feuding with Crush over the Intercontinental Championship.
คิวบิต

สำหรับความหมายอื่น ดูที่ คิวบิต (แก้ความกำกวม)
ในการคำนวณเชิงควอนตัม คิวบิต (อังกฤษ: qubit, qbit) หรือ ควอนตัมบิต (อังกฤษ: quantum bit) เป็นหน่วยย่อยที่สุดของข้อมูล (เช่นเดียวกับที่ บิต เป็นหน่วยย่อยที่สุดของการคำนวณมาตรฐาน)  คิวบิตคือระบบทางควอนตัมที่มีสองสถานะ เช่น สปินของอิเล็กตรอนที่แบ่งเป็นสองสถานะได้จากการดูว่าสถานะของอิเล็กตรอนว่าเป็นสถานะขึ้น ↑ หรือลง↓ และ โพลาไรเซชันของโฟตอนที่มีสถานะสองแบบคือโพลาไรซ์ในแนวตั้งและแนวนอน  ในระบบการคำนวณเชิงคลาสสิก บิตใด ๆ จะต้องอยู่ในสถานะใดสถานะหนึ่ง  อย่างไรก็ตาม กลศาสตร์ควอนตัม ทำให้คิวบิตสามารถอยู่ในสถานะวางซ้อนกันของสถานะทั้งสองในเวลาเดียวกันได้  คุณสมบัตินี้เป็นคุณสมบัติพื้นฐานของการคำนวณเชิงควอนตัม
การแสดงแบบมาตรฐาน

ในกลศาสตร์ควอนตัม โดยทั่วไปสถานะควอนตัมของคิวบิตจะแสดงด้วยการซ้อนทับกันเชิงเส้นของสองสถานะออโทโนมอลเบสิส (basis vectors) โดยทั่วไปเวคเตอร์เเค็ทศูนย์จะแสดงด้วย  |0\rangle ={\begin{bmatrix}1\\0\end{bmatrix}} และในทำนองเดียวกันแค็ทหนึ่ง  |1\rangle ={\begin{bmatrix}0\\1\end{bmatrix}} โดยการเขียนเวคเตอร์แบบนี้เรียกว่า สัญลักษณ์แบบดิเรก (Dirac's notation) หรือสัญลักษณ์แบบ บรา-แค็ท (bra-ket notaion) ซึ่งทั้งสองสถานะออโทโนมอลเบสิส  \{|0\rangle ,|1\rangle \} ทั้งคู่นี้เป็นเบสิสที่ใช้ในการคำนวณ สองเวคเตอร์นี้จะแผ่ (span) ทั่วปริภูมิฮิลเบิร์ตเวคเตอร์เชิงเส้นสองมิติของคิวบิต
สถานะของคิวบิตสามารถรวมกันเพื่อสร้างสถานะโปรดักเบสิส (product basis state) โดยเซ็ทของคิวบิตที่รวมอยู่ด้วยกันจะเรียกว่า ควอนตัมรีจิสเตอร์ (quantum register) ตัวอย่างเช่น 2 คิวบิต สามารถแสดงได้ด้วยปริภูมิเวคเตอร์เชิงเส้นสี่มิติโดยจะถูกแผ่โดยสถานะโปรดัก 4 สถานะดังนี้   |0\rangle \otimes |0\rangle =|00\rangle ={\begin{bmatrix}1\\0\end{bmatrix}}\otimes {\begin{bmatrix}1\\0\end{bmatrix}}={\begin{bmatrix}1\times {\begin{bmatrix}1\\0\end{bmatrix}}\\0\times {\begin{bmatrix}1\\0\end{bmatrix}}\end{bmatrix}}={\begin{bmatrix}1\\0\\0\\0\end{bmatrix}} ในทำนองเดียวกัน   |01\rangle ={\begin{bmatrix}0\\1\\0\\0\end{bmatrix}},  |10\rangle ={\begin{bmatrix}0\\0\\1\\0\end{bmatrix}} และ  |11\rangle ={\begin{bmatrix}0\\0\\0\\1\end{bmatrix}}
ในกรณีทั่วไป, n-คิวบิตสามารถแสดงด้วยเวคเตอร์สถานะซ้อนทับในปริภูมิฮิลเบิร์ต  2^{n} มิติ
คิตช์-อิตี-คิปี

| คิตช์-อิตี-คิปี |
| --- | --- |
Big Spring
ทิวทัศน์ของแหล่งน้ำซับคิตช์-อิตี-คิปี
ที่ตั้ง: เทศมณฑลสคูลคราฟต์, รัฐมิชิแกน
พิกัด: 46°00′15″N 86°22′55″W﻿ / ﻿46.00412°N 86.38201°W﻿ / 46.00412; -86.38201
ประเภท: น้ำซับ

คิตช์-อิตี-คิปี (อังกฤษ: Kitch-iti-kipi) เป็นแหล่งน้ำซับน้ำจืดธรรมชาติใหญ่ที่สุดในรัฐมิชิแกน ความหมายของชื่อสถานที่แห่งนี้ในภาษาโอจิบเวคือ "น้ำซับเย็นใหญ่"  บางครั้งเรียกที่แห่งนี้ว่า "น้ำซับใหญ่" (Big Spring) ชาวโอจิบเวเป็นผู้ริเริ่มเรียกพื้นที่นี้ว่าคิตช์-อิตี-คิปีหรือ "กระจกแห่งสรวงสวรรค์" ซึ่งเป็นชื่อที่เรียกกันในปัจจุบัน
น้ำซับคิตช์-อิตี-คิปีเป็นแหล่งท่องเที่ยวสำคัญของพื้นที่อัพเพอร์เพนีซูลา รัฐมิชิแกน ตั้งอยู่ภายในอุทยานแห่งรัฐพามส์บุค ในทาวน์ชิพธอมป์สัน เทศมณฑลสคูลคราฟต์ ทางตะวันตกเฉียงเหนือของเมืองแมนิสตีค (Manistique) ปี ค.ศ. 1926 รัฐมิชิแกนได้รับพื้นที่น้ำซับและส่วนที่ติดต่อกัน โดยมีเงื่อนไขให้พื้นที่กลายเป็นอุทยาน ตั้งแต่นั้นรัฐมิชิแกนได้ซื้อที่ดินโดยรอบและได้ขยายขอบเขตของอุทยานเป็นอย่างมาก
รูปร่างและลักษณะ

คิตช์-อิตี-คิปีเป็นสระรูปวงรีสีเขียวมรกตขนาด 300 × 175 ฟุต (91 × 53 ม.) และลึกประมาณ 40 ฟุต (12 ม.) น้ำซับอุณหภูมิคงที่ 45 °F (7 °C) จะไหลจากรอยแยกใต้หินปูน 10,000 ยูเอสแกลลอนต่อนาที (630 ลิตร/วินาที) ตลอดทั้งปี แรงดันไฮดรอลิกดันน้ำบาดาลขึ้นมาสู่พื้นผิว ซึ่งยังไม่ทราบว่าน้ำปริมาณมหาศาลมาจากที่ใด ลักษณะของสระคล้ายคลึงกับหลุมยุบอื่น แต่แตกต่างที่มีการเชื่อมต่อสู่ทะเลสาบอินเดียที่อยู่ใกล้เคียงด้วยชั้นหินอุ้มน้ำ (ทางน้ำใต้ดิน) สระน้ำซับขนาดเล็กนี้เกิดจากการละลายของชั้นบนสุดของหินปูน แล้วถล่มลงมาสู่ถ้ำ อันเกิดจากการกระทำของน้ำใต้ดิน
ด้วยน้ำซับมีน้ำใส จึงสามารถเห็นปลาและลำต้นของต้นไม้โบราณมีแร่ห่อหุ้มกิ่งก้านอย่างชัดเจน สปีชีส์ของปลาที่พบโดยทั่วไป ได้แก่ ปลาเทราต์ทะเลสาบ ปลาเทราต์น้ำตาลและปลาเทราต์ลำธาร ในบางครั้งอาจพบปลาเพริชเหลือง และปลาสปีชีส์อื่นที่เคลื่อนที่ไปมาระหว่างน้ำซับแห่งนี้และทะเลสาบอินเดีย
คำว่า Kitch-iti-kipi มีหลายความหมายในภาษาของชาวโอจิบเว ซึ่งเป็นชาวพื้นเมืองท้องถิ่น ความหมายบางส่วนได้แก่ "แหล่งน้ำยิ่งใหญ่" (The Great Water), "ท้องนภาสีฟ้าที่ฉันเห็น" (The Blue Sky I See) และ"น้ำซับฟองผุด" (Bubbling Spring) แม้ไม่มีเสียงใดมาจากน้ำซับแห่งนี้ แต่ชนพื้นเมืองอเมริกันกลุ่มอื่นเรียกที่แห่งนี้ว่า "เสียงคำราม" (The Roaring), "น้ำเสียงกลอง" (Drum Water) และ "เสียงอัสนี" (Sound of Thunder)  ผลของภาพลานตาทำให้เห็นรูปร่างและรูปทรงของน้ำซับเปลี่ยนแปลงตลอดเวลา เกิดจากการเคลื่อนไหวอย่างต่อเนื่องของมวลทรายด้วยการไหลของน้ำ
ประวัติ

รัฐมิชิแกนได้รับมอบคิตช์-อิตี-คิปีในปี ค.ศ. 1926 บันทึกทางประวัติศาสตร์ระบุว่าช่วงคริสต์ทศวรรษ 1920 จอห์น ไอ. เบลแลร์ เจ้าของร้านห้าเซนต์ (Five and Dime store) ในเมืองแมนิสตีค ได้ค้นพบแหล่งน้ำซับมีลักษณะคล้ายหลุมดำในพื้นที่ป่าหนาแน่นของอัพเพอร์เพนีซูลา รัฐมิชิแกนและได้หลงรักสถานที่แห่งนี้  คิตช์-อิตี-คิปีซ่อนอยู่ท่ามกลางไม้ล้มและพบว่าคนตัดไม้ใช้พื้นที่ใกล้เคียงเป็นที่ทิ้งขยะ
เบลแลร์เล็งเห็นศักยภาพของพื้นที่ในฐานะจุดพักผ่อนหย่อนใจสาธารณะ เขาสามารถซื้อพื้นที่บริเวณนี้เป็นของเขาเสียเองก็ได้ ทว่าเขาโน้มน้าวให้แฟรงค์ ปามส์ซึ่งเป็นผู้แทนของบริษัทปามส์บุคแลนด์ให้ขายแหล่งน้ำซับและพื้นที่อีก 90 เอเคอร์ให้กับรัฐมิชิแกนในราคา 10 ดอลลาร์สหรัฐ โดยมีข้อตกลงให้ใช้พื้นที่เป็นอุทยานสาธารณะตลอดไป พร้อมทั้งให้มีชื่อว่าอุทยานแห่งรัฐพามส์บุค รัฐมิชิแกนได้ซื้อพื้นที่ใกล้เคียงเพิ่มเติม จนในปัจจุบันมีพื้นที่กว่า 300 เอเคอร์
แพ

คิตช์-อิตี-คิปีมีแพสังเกตการณ์บังคับเองพานักท่องเที่ยวไปยังจุดดีที่สุดเพื่อเยี่ยมชมลักษณะใต้ผืนน้ำ โดยแพสังเกตการณ์มีสายเคเบิลยึดให้เจ้าหน้าที่อุทยานหรือนักท่องเที่ยวเป็นผู้ดึงสายเคเบิลให้แพสังเกตการณ์เคลื่อนที่ข้ามสระน้ำซับ แพสังเกตการณ์มีหน้าต่างให้นักท่องเที่ยวได้ชมการไหลที่รวดเร็วของน้ำซับ นอกจากนี้นักท่องเที่ยวยังสามารถมองออกไปด้านข้างเพื่อชมทัศนียภาพได้เช่นกัน กระทรวงทรัพยากรธรรมชาติของรัฐมิชิแกนและกลุ่มพลเรือนอนุรักษ์มิชิแกนดำเนินการสร้างแพ, ท่าเรือ, ร้านขายอาหารและเครื่องดื่มและที่พักเจ้าหน้าที่เมื่อปี ค.ศ. 2013
ตำนานชนพื้นเมืองอเมริกัน

มีตำนานหลายเรื่องอ้างว่าเป็นของชนพื้นเมืองอเมริกันเกี่ยวกับคิตช์-อิตี-คิปี อย่างไรก็ตามแหล่งข้อมูลบางแหล่งเสนอแนะว่าเบลแลร์อาจเป็นผู้สร้างตำนานขึ้น เพื่อประชาสัมพันธ์อุทยาน
มีตำนานหนึ่งกล่าววถึง คิตช์-อิตี-คิปี เป็นหัวหน้าเผ่าวัยหนุ่มในพื้นที่ เขาบอกคนรักของเขาว่าเขารักเธอมากกว่าหญิงผมดำรายอื่นที่เต้นรำอยู่ใกล้กระโจมเปลือกไม้ของเขา เธอต้องการให้เขาเข้าสู่บททดสอบแห่งความรักและเรียกร้องให้ "พิสูจน์" บททดสอบการอุทิศตนของเขาคือเขาต้องล่องเรือแคนูในน้ำซับลึกเข้าไปในพื้นที่ป่าสนชุ่มน้ำ จากนั้นเธอจะกระโดดจากกิ่งไม้ที่ยื่นออกมาด้วยความเชื่อใจ แล้วเขาจะรับเธอจากเรือแคนูเพื่อพิสูจน์ความรัก ดังนั้นเขาจึงนำเรือแคนูบอบบางของเขาไปยังน่านน้ำเย็นจัดของทะเลสาบเพื่อตามหาเธอ ท้ายที่สุดเรือแคนูของเขาก็พลิกคว่ำในความพยายามนี้ เขาจมน้ำตายในความพยายามที่จะสนองความไร้สาระของความรักที่มีต่อหญิงสาวชาวอเมริกันพื้นเมือง ซึ่งปรากฏว่าเธอกลับมาที่หมู่บ้านของเธอกับหญิงสาวชาวอเมริกันพื้นเมืองอื่น ๆ พวกเธอหัวเราะเกี่ยวกับภารกิจไม่มีความหมายของเขา ดังนั้นจึงตั้งชื่อน้ำซับตามชื่อของเขาเพื่อเป็นการระลึกถึง
อีกตำนานหนึ่งกล่าวถึงหญิงสาวชาวพื้นเมืองอเมริกันในพื้นที่จะหยดน้ำผึ้งลงบนเปลือกไม้เบิร์ชแล้วจุ่มลงในน้ำซับ จากนั้นจะนำสิ่งนั้นมามอบให้แก่หัวหน้าเผ่าวัยหนุ่มที่พวกเธอชื่นชอบ เพื่อให้เขาเป็นรักแท้ตลอดไป
อีกตำนานหนึ่งกล่าวถึงต้นทามาแรค (tamarack) ซึ่งขึ้นอยู่ตามแนวตลิ่งของแหล่งน้ำซับ เชื่อว่าเมื่อใช้สากกะเบือบดเปลือกไม้ขนาดเล็กแล้วใส่ไว้ในกระเป๋าเปล่า ๆ ยามเที่ยงคืนเศษนั้นจะเปลี่ยนเป็นทองคำอย่างน่าอัศจรรย์
อีกตำนานหนึ่งกล่าวถึงพ่อแม่บางคนมายังน้ำซับเพื่อแสวงหาชื่อสำหรับลูกชายหรือลูกสาวเกิดใหม่ พวกเขาจะอนุมานว่าได้ชื่อใหม่จากเสียงของน้ำกระเพื่อม เช่น ซาตู (ที่รัก), คาคูชิกา (ตาโต), นาตูโกโร (ดอกไม้งาม) และเวชิ (ปลาน้อย) เป็นต้น ตำนานอื่น ๆ ยังกล่าวอีกว่าชนพื้นเมืองอเมริกันมอบพลังฟื้นฟูพิเศษให้กับน้ำในน้ำซับ
คิลเลอร์ซูโดกุ

ตัวอย่างของปริศนาคิลเลอร์ซูโดกุ
คำตอบของปริศนาคิลเลอร์ซูโดกุที่แสดงข้างบน
ปริศนาคิลเลอร์ซูโดกุเดียวกัน แต่พิมพ์เป็นสีขาวและดำ
คิลเลอร์ซูโดกุ (อังกฤษ: killer sudoku) เป็นปริศนาทางคณิตศาสตร์ที่ผสมซูโดกุและคักกูโระเข้าด้วยกัน คิลเลอร์ซูโดกุระดับง่ายอาจง่ายกว่าซูโดกุแบบดั้งเดิม ขึ้นอยู่กับทักษะการคิดเลขในใจของผู้เล่น อย่างไรก็ตาม คิลเลอร์ซูโดกุระดับยากอาจใช้เวลานานหลายชั่วโมงในการแก้
คิลเลอร์ซูโดกุโดยทั่วไปจะมีลักษณะตามภาพทางขวา โดยตัวอย่างจะใช้สีเพื่อแสดงกลุ่มของแต่ละช่อง แต่โดยทั่วไปแล้ว ปริศนานี้จะพิมพ์เป็นสีขาวดำ โดยใช้เส้นประบางๆ เพื่อแสดง "กรง"
วิธีการเล่น

จุดมุ่งหมายของคิลเลอร์ซูโดกุคือการเติมเลข 1 ถึง 9 ลงในตารางให้เต็มทั้งหมด โดยตรงตามเงื่อนไขดังต่อไปนี้:
แต่ละแถว แต่ละคอลัมน์ และแต่ละกล่อง 3x3 ต้องมีตัวเลข 1 ถึง 9 ปรากฏได้แค่เพียงครั้งเดียว
ผลรวมของตัวเลขทั้งหมด ในแต่ละกรง ต้องตรงกับตัวเลขเล็กๆ ที่อยู่ที่มุมของกรง
ไม่มีตัวเลขใดซ้ำกัน ภายในแต่ละกรง (กฎนี้บ่งบอกว่ากรงหนึ่งๆ จะมีช่องได้ไม่เกิน 9 ช่อง)
คิม โรด

คิมเบอร์ลี "คิม" ซูซาน โรด (อังกฤษ: Kimberly "Kim" Susan Rhode; 16 กรกฎาคม ค.ศ. 1979  — ) เป็นนักกีฬายิงปืนดับเบิลแทร็ปและเป้าบินชาวอเมริกัน ซึ่งเป็นคนพื้นเมืองในรัฐแคลิฟอร์เนีย เธอเป็นผู้ได้รับเหรียญรางวัลกีฬาโอลิมปิกห้าสมัย ซึ่งรวมถึง สามรางวัลเหรียญทอง และเป็นแชมป์ดับเบิลแทร็ประดับชาติหกกสมัย เธอเป็นนักยิงปืนหญิงที่ประสบความสำเร็จมากที่สุดในกีฬาโอลิมปิก ในฐานะเป็นแชมป์โอลิมปิกสามปีซ้อนเพียงคนเดียว และเป็นผู้หญิงเพียงคนเดียวที่ได้รับรางวัลสองเหรียญทองโอลิมปิกในรายการดับเบิลแทร็ป ล่าสุด เธอได้รับรางวัลเหรียญทองจากการแข่งยิงเป้าบินในโอลิมปิกฤดูร้อน 2012 โดยมีคะแนนเท่ากับสถิติโลกด้วย 99 คะแนน จากที่มีอยู่ทั้งหมด 100 คะแนน
ประวัติ

คิม โรด เกิดในวิตทีเออร์ รัฐแคลิฟอร์เนีย เธอเริ่มเล่นกีฬาล่าสัตว์ตั้งแต่สมัยยังเด็ก โดยเดินทางไปยังซาฟารีของทวีปแอฟริกาเมื่ออายุได้ 12 ปี และเมื่อเธออายุ 13 ปี ก็ชนะรายการแข่งขันชิงแชมป์โลกได้เป็นครั้งแรกในประเภทดับเบิลแทร็ป โรดได้รับรางวัลเหรียญทองในโอลิมปิกฤดูร้อน 1996 ส่งผลให้เธอเป็นนักกีฬาหญิงที่มีอายุน้อยที่สุดที่ได้รับเหรียญทองของประวัติศาสตร์กีฬายิงปืนในโอลิมปิก หลังจากนั้น เธอก็ได้รับรางวัลเหรียญทองแดงในโอลิมปิกฤดูร้อน 2000 ที่ซิดนีย์ ประเทศออสเตรเลีย และโรดยังได้รับรางวัลเหรียญทองในโอลิมปิกฤดูร้อน 2004 ที่กรุงเอเธนส์
ภายหลังจากการยกเลิกประเภทดับเบิลแทร็ปออกจากกีฬาโอลิมปิก เธอก็ได้หันมาจดจ่อในประเภทเป้าบินแทน ในการแข่งขันเวิลด์คัพ 2007 ที่ซานโตโดมิงโก เธอทำสถิติโลกในท้ายสุดของรายการด้วย 98 แต้ม (73 คะแนนในรอบคัดเลือก และได้คำแนนเต็ม 25 ในรอบไฟนอล) เธอยังได้ก้าวสู่การรับรางวัลเหรียญเงินในโอลิมปิกฤดูร้อน 2008 ในประเภทเป้าบินหญิง
โรดเป็นผู้ร่วมรายการ สเต็ปเอาท์ไซด์ ทางช่องเอาท์ดอร์แชนแนล และโรดได้ศึกษาด้านสัตวแพทย์ศาสตร์ที่แคลโพลีโพโมนา
ในวันที่ 11 กันยายน ค.ศ. 2008 โรดถูกขโมย "old faithful" ปืนลูกซองสำหรับการแข่งขันจากรถกระบะของเธอ เธอได้ใช้ปืนกระบอกนี้ในการแข่งขันมาตั้งแต่อายุ 18 ปี ผ่านการแข่งขันโอลิมปิกฤดูร้อนมาแล้ว 4 ครั้ง  เธอได้ปืนกลับคืนมาในเดือนมกราคม ค.ศ. 2009 หลังจากการค้นหาในบ้านของผู้พ้นโทษก่อนกำหนด ซึ่งผู้พ้นโทษดังกล่าวได้รับการตั้งข้อหาการครอบครองทรัพย์สินที่ได้ขโมยมา ในขณะเดียวกัน บรรดาผู้ที่ชื่นชอบเธอได้บริจาคเงินเพื่อซื้อปืนลูกซองเปรัซซีใหม่ให้แก่เธอในราคา 13,000 ดอลลาร์สหรัฐ ซึ่งกลายเป็นปืนที่ใช้ในการฝึกซ้อมกระบอกใหม่ เธอเลือกที่จะใช้ปืนกระบอกใหม่แทนกระบอกเดิมในการแข่งขันมาจนถึงปัจจุบัน
ณ วันที่ 29 กรกฎาคมในโอลิมปิกฤดูร้อน 2012 ที่กรุงลอนดอน โรดได้รับรางวัลเหรียญทองจากการแข่งขันยิงเป้าบินที่ 99 คะแนน ซึ่งเท่ากับสถิติโลกที่มีอยู่ในปัจจุบัน และโรดยังได้รับเหรียญรางวัลจากการแข่งกีฬาโอลิมปิกห้าครั้งติดต่อกัน เธอยังเป็นหนึ่งในสามนักกีฬา (และเป็นผู้หญิงเพียงคนเดียว) ที่ได้รับสามรางวัลเหรียญทองของกีฬายิงปืนในโอลิมปิก เช่นเดียวกันกับ ราล์ฟ ชูมันน์ จากประเทศเยอรมนี และ จิน จงโอ จากประเทศเกาหลี
โรดได้เก็บสะสมหนังสือเด็กรุ่นโบราณฉบับตีพิมพ์ครั้งแรก กับรถรุ่นคลาสสิกที่ได้รับการซ่อมแซมขึ้นใหม่ รวมทั้งของมีค่าอย่าง เอซีเชลบีคอบร้า 1965 และเธอได้สมรสกับ ไมค์ แฮร์รี่แมน ใน ค.ศ. 2009
ผลงาน

| ผลงานในโอลิมปิก> รายการ | ผลงานในโอลิมปิก> ค.ศ. 1996 | ผลงานในโอลิมปิก> ค.ศ. 2000 | ผลงานในโอลิมปิก> ค.ศ. 2004 | ผลงานในโอลิมปิก> ค.ศ. 2008 | ผลงานในโอลิมปิก> ค.ศ. 2012 |
| --- | --- | --- | --- | --- | --- |
| ดับเบิลแทร็ป | 1 ! เหรียญทอง 108+33 | 3 ! เหรียญทองแดง 103+36 | 1 ! เหรียญทอง 110+36 | ไม่ได้จัด | ไม่ได้จัด |
| เป้าบิน | ไม่ได้จัด | อันดับ 7 69 | อันดับ 5 68+23 | 2 ! เหรียญเงิน 70+23 | 1 ! เหรียญทอง 74+25 |
แหล่งข้อมูลอื่น

Kim Rhode's U.S. Olympic Team bio
dataOlympics profile
คิวจีไอเอส

| --- | --- |

คิวจีไอเอสรุ่น 2.2 แสดงเมนูที่ได้รับการออกแบบใหม่
นักพัฒนา: ทีมพัฒนาคิวจีไอเอส
วันที่เปิดตัว: กรกฎาคม ค.ศ. 2002 (2002-07)
ที่เก็บข้อมูล:  github.com/qgis/QGIS  
ภาษาที่เขียน: ซีพลัสพลัส ไพทอน คิวต์
แพลตฟอร์ม: ไมโครซอฟท์ วินโดวส์ ลินุกซ์ แมคโอเอส แอนดรอยด์ (รุ่นทดลอง)
ภาษา: ภาวะหลายภาษา
ประเภท: ระบบสารสนเทศภูมิศาสตร์
สัญญาอนุญาต: กนูจีพีแอลรุ่น 2
เว็บไซต์: qgis.org/en/site/ 
คิวจีไอเอส หรือ คิวจิส (อังกฤษ: QGIS) หรือรู้จักกันในชื่อก่อนหน้านี้ว่า ควอนตัมจีไอเอส (Quantum GIS) คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่
หน้าที่

คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด (point) เส้น (line) หรือรูปหลายเหลี่ยม (polygon) ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้
คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก
คิวจีไอเอสทำงานร่วมกับโปรแกรมสำเร็จด้านระบบสารสนเทศภูมิศาสตร์ที่เป็นโอเพนซอร์ซอื่น ๆ รวมถึงโพสต์จีไอเอส กราสจีไอเอสและแมปเซิร์ฟเวอร์ การเขียนโปรแกรมเสริมด้วยภาษาไพทอนหรือซีพลัสพลัสช่วยเพิ่มประสิทธิภาพให้กับคิวจีไอเอส โปรแกรมเสริมสามารถใช้จีออโคด (geocode) ผ่านกูเกิลจีออโคดดิงเอพีไอ (Google Geocoding API) ซึ่งทำหน้าที่ประมวลผลเชิงพื้นที่คล้ายกับเครื่องมือมาตรฐานที่พบในอาร์กจีไอเอสและส่วนต่อประสานกับฐานข้อมูลของโพสต์เอสคิวแอลหรือโพสต์จีไอเอส สเปเชิลลิทและมายเอสคิวแอล
แหล่งข้อมูลอื่น

QGIS Blog
QGIS Podcast
QGIS Blogposts
QGIS - Map Showcase (Flickr)
QGIS - Screenshots (Flickr)
QGIS Spanish Blogpost
คิส (วงดนตรีอเมริกัน)

| คิส |
| --- | --- |
Hellfesst 2013  ซ้าย-ขวา: Gene Simmons, Paul Stanley, Eric Singer and Tommy Thayer.
ข้อมูลพื้นฐาน
ที่เกิด: นิวยอร์กซิตี, นิวยอร์ก, สหรัฐอเมริกา
แนวเพลง: ฮาร์ดร็อก, เฮฟวีเมทัล, แกลมเมทัล
ช่วงปี: 1972–ปัจจุบัน
ค่ายเพลง: Casablanca, Mercury, Sanctuary, Columbia, Universal Music

สมาชิก: Paul Stanley Gene Simmons Eric Singer Tommy Thayer
อดีตสมาชิก: Ace Frehley Peter Criss Eric Carr Bruce Kulick Vinnie Vincent Mark St. John

เว็บไซต์: www.kissonline.com www.kissontour.com
คิส (อังกฤษ: Kiss หรือเขียนว่า KISS,KIϟϟ) เป็นวงร็อกอเมริกัน ก่อตั้งวงในนิวยอร์กซิตีในเดือนธันวาคม ค.ศ. 1972 ภาพลักษณ์อันโดดเด่นของวงคือ สมาชิกวงทาสีหน้าตาและชุดแต่งกายอันโดดเด่น วงสร้างชื่อเสียงในช่วงกลางถึงปลายทศวรรษ 1970 กับการแสดงบนเวทีอย่างประณีต ที่มีการพ่นไฟ การบ้วนเลือด กีตาร์ควัน และการจุดพลุไฟ คิสได้รับรางวัลแผ่นเสียงทองคำจากอัลบั้มพวกเขามาแล้ว 24 ครั้งนับถึงวันนี้ วงยังมียอดขายมากกว่า 19 ล้านชุดเฉพาะในสหรัฐอเมริกา และขายทั่วโลกมากกว่า 85 ล้านชุดอัลบั้ม
สมาชิกดั้งเดิมคือ พอล สแตนลีย์ (ร้องและกีตาร์รึทึม), จีน ซิมมอนส์ (ร้องและกีตาร์เบส), เอซ เฟรห์เลย์ (กีตาร์ลีดและร้อง) และปีเตอร์ คริสส์ (กลอง เพอร์คัชชันและร้อง) ประสบความสำเร็จและเป็นที่รู้จักมากที่สุด กับการแต่งหน้าและเครื่องแต่งกาย ที่ดูเหมือนคาแรกเตอร์ที่หลุดมาจากหนังสือการ์ตูน คือ เดอะเดมอน (ซิมมอนส์), สตาร์ไชด์ (สแตนลีย์), สเปซแมน (เฟรห์เลย์) และแคตแมน (คริสส์) วงอธิบายว่าแฟน ๆ เป็นผู้เลือกดีไซน์การแต่งหน้าพวกเขา อย่าง "เดอะเดมอน" ที่สะท้อนการถากถางและองค์ประกอบความหม่นหมอง เช่นเดียวกับ พอล สแตนลีย์ที่เป็น "สตาร์ไชด์" เนื่องจากนิสัยที่ดูเป็น "คนรักที่มองโลกในแง่ดีเกินไป" และ "ความโรแมนติกหมดหวัง" ส่วนเอซ เฟรห์ลีย์ การแต่งหน้าแบบ "สเปซแมน" ที่สะท้อนเขาที่ต้องการที่จะขับขี่ยานท่องอวกาศ และต้องการที่จะไปอยู่ดาวดวงอื่น ด้านปีเตอร์ คริสส์ เป็น "แคตแมน" ที่อ้างถึงความเชื่อของคริสส์ที่ชื่อว่าแมวมีเก้าชีวิต อันเนื่องมาจากชีวิตวัยเด็กอันโชกโชนในบรู๊กลิน และเนื่องจากความคิดอันแตกต่างกัน ทั้งคริสส์และเฟรห์ลีย์ ถูกตัดออกจากกลุ่มในปี 1982 และถือเป็นช่วงที่วงเสื่อมความนิยมลงไปในช่วงนี้
ในปี 1983 คิสได้ละการแต่งหน้าออกไปและประสบความสำเร็จกลับมาในช่วงหลังของทศวรรษ กระแสรำลึกคิสในช่วงทศวรรษ 1990 ก็ทำให้เขาประกาศตัวกลับมารวมตัวกันอีกครั้งโดยสมาชิกดั้งเดิม ที่กลับมาแต่งหน้าเช่นเดิม ในปี 1996 ผลก็คือทัวร์ของเขา Kiss Alive/Worldwide/Lost Cities/Reunion Tour ถือเป็นทัวร์ที่ทำรายได้ดีที่สุดในปี 1996 และ 1997 คริสส์และเฟรห์ลีย์ออกไปอีกครั้งและถูกแทนที่โดย อีริก ซิงเกอร์และทอมมี เทเยอร์ ตามลำดับ วงยังคงแสดงแบบแต่งหน้า ขณะที่สแตนลีย์และซิมมอนส์ยังคงเป็นสองสมาชิกคนสำคัญอยู่
คิมโบ สไลซ์

| คิมโบ สไลซ์ |
| --- | --- |
เกิด: คิมโบ สไลซ์ 8 กุมภาพันธ์ ค.ศ. 1974(1974-02-08)
เควิน เฟอร์กูสัน (อังกฤษ: Kevin Ferguson; 8 กุมภาพันธ์ ค.ศ. 1974 – 6 มิถุนายน ค.ศ. 2016) หรือที่รู้จักในชื่อ คิมโบ สไลซ์ (Kimbo Slice) เป็นทั้งนักมวยสากลชาวอเมริกันเชื้อสายบาฮามาส, นักต่อสู้แบบผสม และนักแสดงในบางโอกาส เขามีชื่อเสียงจากการต่อสู้ข้างถนนที่มีการเผยแพร่ทางอินเทอร์เน็ต ซึ่ง โรลลิงสโตน ได้ให้ชื่อเล่นแก่เขาว่า "ราชันแห่งนักวิวาทประจำเว็บ"
สไลซ์ได้ตีตัวจากวงการต่อสู้ใต้ดิน และได้ร่วมเซ็นสัญญากับ อีลิท XC ใน ค.ศ. 2007 และหลังจากอีลิท XC ประกาศการล้มละลายใน ค.ศ. 2008 สไลซ์ก็กลายเป็นตัวแทนอิสระ เขาเข้าร่วมแข่งขันในรายการ ดิอัลติเมทไฟท์เตอร์: เฮฟวี่เวท ที่ซึ่งเขาได้แพ้เป็นครั้งแรกต่อ รอย เนลสัน ซึ่งเป็นนักสู้ที่มากด้วยประสบการณ์และเป็นผู้ชนะของรายการ ในการเปิดตัว UFC ของเขา สไลซ์ได้เป็นฝ่ายชนะต่อ ฮุสตัน อเล็กซานเดอร์ ในรายการ ดิอัลติเมทไฟท์เตอร์: เฮฟวี่เวท ไฟแนลลี แต่แล้วเขาก็แพ้ในการต่อสู้ UFC รอบที่สองให้กับ แมตต์ มิทรีโอน ในรายการ UFC 113
ชีวิตส่วนตัว

ปัจจุบันเฟอร์กูสันอาศัยอยู่กับครอบครัวของเขาในคอรัลสปริงส์ รัฐฟลอริดา และเป็นพ่อเพียงคนเดียวของเด็กหกคน ซึ่งได้แก่เด็กชายสามคนและเด็กหญิงสามคน ซึ่งเขาได้หมั้นกับแฟนสาว แอนธีโอเนตต์ เรย์ ที่คบกันมานาน
ผลงานภาพยนตร์

ค.ศ. 2012 เดอะสกอร์เปี้ยนคิง 3 สงครามแค้นกู้บัลลังก์เดือด รับบทเป็น ซูลู คอนโด
ค.ศ. 2009 โคตรคนกำปั้นสั่งตาย รับบทเป็น เจ.ซี.
แหล่งข้อมูลอื่น

คิมโบ สไลซ์ ที่อินเทอร์เน็ตมูวีเดตาเบส
Kimbo305.com (Official Website of Kimbo Slice)
Professional MMA record for Kevin Ferguson from Sherdog
Professional boxing record for Kimbo Slice เก็บถาวร 2015-03-16 ที่ เวย์แบ็กแมชชีน from BoxRec
คิม จี-วูน

| คิม จี-วูน |
| --- | --- |
คิม จี-วูน ในงาน เทศกาลภาพยนตร์นานาชาติโทรอนโต 2008
เกิด:  (1964-07-06) 6 กรกฎาคม ค.ศ. 1964 (60 ปี) โซล, เกาหลีใต้
อาชีพ: ผู้กำกับภาพยนตร์ นักเขียนบท
ปีปฏิบัติงาน: 1998–ปัจจุบัน


ชื่อเกาหลี
ฮันกึล: 김지운
ฮันจา: 金知雲
คิม จี-วูน (อังกฤษ: Kim Jee-woon; เกาหลี: 김지운; เกิด 6 กรกฎาคม ค.ศ. 1964) เป็นผู้กำกับภาพยนตร์และนักเขียนบทชาวเกาหลีใต้.
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง>  |
| --- | --- | --- | --- | --- |
| 1998 | ครอบครัวเงียบสงบ | ใช่ | ใช่ |  |
| 2000 | จ้าวสังเวียน เพี้ยนผ่าเหล่า | ใช่ | ใช่ |  |
| 2003 | ตู้ซ่อนผี | ใช่ | ใช่ |  |
| 2005 | หวานอมขมกลืน | ใช่ | ใช่ |  |
| 2008 | โหดบ้าล่าดีเดือด | ใช่ | ใช่ |  |
| 2010 | เกมโหดล่าโหด | ใช่ | ไม่ |  |
| 2013 | นายอำเภอคนพันธุ์เหล็ก | ใช่ | ไม่ |  |
| 2016 | คน ล่า ฅน | ใช่ | ใช่ |  |
| 2018 | กองพลหมาป่าพันธุ์ปีศาจ | ใช่ | ใช่ |  |
ผลงาน > ภาพยนตร์สั้น

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง>  |
| --- | --- | --- | --- | --- |
| 2000 | Coming Out | ใช่ | ใช่ |  |
| 2002 | อารมณ์ อาถรรพณ์ อาฆาต (ตอน: "Memories") | ใช่ | ใช่ |  |
| 2011 | 60 Seconds of Solitude in Year Zero (Segment) | ใช่ | ใช่ |  |
| 2012 | Doomsday Book (ตอน: "The Heavenly Creature") | ใช่ | ใช่ |  |
| 2013 | One Perfect Day | ใช่ | ใช่ |  |
| 2013 | The X | ใช่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ คิม จี-วูน
| ชื่อ | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- |
| อารมณ์ อาถรรพณ์ อาฆาต |  84% (6.79/10) (61 รีวิว) | — | — | — | $1,691,811 |
| ตู้ซ่อนผี |  85% (7.1/10) (60 รีวิว) |  | 65 (19 รีวิว) | $3,700,000 | — |
| หวานอมขมกลืน |  100% (8.06/10) (11 รีวิว) | — | — | — | $10,080,094 |
| โหดบ้าล่าดีเดือด |  82% (7.16/10) (66 รีวิว) |  | 69 (14 รีวิว) | $10,000,000 | $44,261,209 |
| เกมโหดล่าโหด |  80% (7.13/10) (82 รีวิว) |  | 67 (19 รีวิว) | $6,000,000 | $12,966,357 |
| นายอำเภอคนพันธุ์เหล็ก |  61% (5.77/10) (164 รีวิว) |  | 54 (33 รีวิว) | $45,000,000 | $48,330,757 |
| คน ล่า ฅน |  100% (7.2/10) (45 รีวิว) |  | 78 (14 รีวิว) | $8,620,000 | $54,491,162 |
| กองพลหมาป่าพันธุ์ปีศาจ |  25% (0/10) (8 รีวิว) | — | — | $17,000,000 | $6,186,447 |
| เฉลี่ย และ รวม |  77% (6.15/10) | 67 | 67 | $90.3 ล้าน | $178,007,837 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

Kim Jee-woon ที่อินเทอร์เน็ตมูวีเดตาเบส